**Asinor**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Asinor

...

Alunecă noaptea spre zori

Cu bolta-ntreagă și-a ei stele

Tu, visezi fluturi și flori,

Zbor de îngeri și mistere!

...

Privesc cu drag chipul tău dulce,

În gând, dorindu-ți somn ușor,

Încet, las gândul să se culce

Și-adorm și eu, visând că zbor!

...

Și zbor ținându-te de mână,

În același tainic vis,

Îngeri lângă noi se-adună,

Trecem toți pe lângă lună

Și-ntreb îngerii de zboară

Cu noi, în același vis,

Unde zburăm cu toții oare?

Zburăm cu aripi de la soare,

Spre lumea voastră, spre Tanis!

...

Lumea plină de lumină

Și de dragoste și dor

Și unde este regină,

Raza de soare, Asinor!

...

N-aș vrea să mă mai trezesc

Din acest vis misterios,

Dar nu pot să nu privesc

Chipul tău blând și frumos,

Sau să nu-ți ating, domol,

Sânul cald și mătăsos,

Dragostea mea, Asinor!